|  |
| --- |
| **HRVATSKA POLJOPRIVREDNA KOMORA**  Ulica grada Vukovara 78, 10116 Zagreb, HRVATSKA  Tel: +385 (01) 6109 809 komora@komora.hr  OIB: 70354371893  www.komora.hr |

Klasa: 320-12/23-01/01

Urbroj: 07-20-23-02

Zagreb, 18.siječnja, 2023.

**ZAPISNIK 2. SJEDNICE ODBORA ZA RIBARSTVO**

Prisutni: Petar Baranović, Jakica Cetinić, Nataša Abramović, Ana Gavrilović, Željana Đođo, Ana Klobučar - HPK

Dnevni red:

1. **Usvajanje zapisnika sa konstituirajuće sjednice Odbora**
2. **Aktualno stanje u sektoru** **ribarstva i akvakulture**
3. **Razno**

Zapisnik:

1. **Usvajanje zapisnika sa konstituirajuće sjednice Odbora**

Zapisnik sa prethodne sjednice je jednoglasno usvojen.

1. **Aktualno stanje u sektoru ribarstva i akvakulture**

Razlog današnjeg sastanka je sastanak u MP te jako loša situacija u sektoru.

Potrebno je dati prijedlog za daljnje inicijative da se napravi analiza trenutnog stanja u akvakulturi i analizu trendova, trošenja sredstava iz fondova te koji su prijedlozi po kojoj bi komora pokretala inicijativu. Treba napraviti agendu po kojoj bi se ta inicijativa pokrenula.

Ministrica je obaviještena da bi se trebalo doći do strateškog dokumenta kojeg nema na stranici MP.

Gđa. Gavrilović će poslati materijale da ih svi članovi Odbora pogledaju i da se iskomunicira sa svim dionicima te sa ljudima na terenu. Treba vidjeti koje će mjere biti raspisane.

Ako se mjere realiziraju sektoru se može pomoći, ali treba doći do dokumenta.

Kvaliteta provođenja mjere je pretpostavka nekog napretka i uvođenje prihvatljivijih tehnologija, ali treba obaviti razgovor sa ljudima koji su direktno u proizvodnji.

Trebali bi inzistirati na sudjelovanju u izradi Pravilnika kao provedbenog dokumenta i da se ovaj sektorski odbor tretira jednako kao HGK i HOK.

Ne može se utjecati na strateške dokumente jer je generalni okvir napravljen, ali možemo upozoravati kako bi se mjere bolje provele. Ključni su pravilnici.

**Zaključak: Traži se da se HPK Odboru za ribarstvo osigura sudjelovanja u sektoru ribarstva isto kao HOK-u i HGK-u.**

Slobodno se međusobno konzultirati i raspitati kojom dinamikom misle raspisati mjere MP. Tražiti program i kako će to izgledati već na današnjem sastanku u Ministarstvu i imaju li draft verziju plana i onda tražiti sudjelovanje u svim radnim sastancima u istom rangu kao i spomenute komore.

Situacija u sektoru ribarstva: plivaličarsko ribarstvo i koćarenje:

Obe niše imaju dosta složenu situaciju pri čemu je povoljnija situacija u plivaličarskom jer koriste sredstva iz EU fondova i imaju riješen plasman ribe, sve što ulove drže po dobrim cijenama. U koćarenju je alarmantna situacija, ono se temeljilo na jeftinoj nafti i organiziranom izvozu na talijansko tržište, a toga više nema. Flota je ostala ista, svi trgovci ribom koriste opremu da bi uvozili ribu iz trećih zemalja i da bi bili konkurenti. Koćari nemaju gdje prodavati ribu, samo domaće tržište te su neki brodovi prisilno vezani. Troškovi su povećani, te je dovedeno u pitanje isplativost posla, niti pozitivna nula. Mladih kapetana i ribara nema, debakl na priobalju i otocima. O tome se razgovaralo sa ministricom, u njenom kabinetu i rečeno je sve što treba te je donijela neke dobre odluke ali realizacija i dinamika donošenja je vrlo loša. Premijer je upozoren na stanje sa brodovima. U prošloj omotnici ništa nismo napravili, sad ćemo vidjeti što će biti sa ovom. HPK svakako mora imati pristup jednako kao HOK i HGK i sve se vrti oko toga.

1. **Razno**

Potegnulo se pitanje edukacija u slatkovodnom ribolovu, gosp. Boris Župan je informirao da postoje i da ih je potrebno na višoj razini provoditi, može se napraviti neki prijedlog u tom smjeru.

Što se tiče tržišta i zatvaranje talijanskog tržišta, imamo dovoljan kapacitet sirovine. Nije pametno izvoziti po svakoj cijeni, ako joj nije dodana vrijednost. Trebati će vremena za izvoz proizvoda koji bi imali višu konačnu vrijednost, najoptimalnije je loviti bijelu ribu za potrebe turizma.

Nataša Abramović je predložila da se uključi Borisa Župan u rad Odbora, jer dobro poznaje slatkovodno ribarstvo, te bi bio koristan u odboru.

Manji slatkovodni proizvođači ne mogu povući potpore jer ne posjeduju dokumentaciju koju treba prikupiti, zato se tražilo da se bude u radnoj skupini te se time barem pasivno dobiju informacije.

U pripremi je simpozij za morsko i slatkovodno ribarstvo od 29. do 31. ožujka u Vukovaru, tražiti će se sudjelovanje i potencijalno zahtjev da HPK bude partner u organizaciji.

**Zaključak: Treba uzeti dva tjedna za prostudirati dokumente koje smo dobili od gospođe Gavrilović i pogledati operativni program za ribarstvo da bi na sljedećoj sjednici mogli kompetentno pričati.**

**Zaključak: Sljedeća sjednica je u veljači uživo sa svim članovima Odbora, najvjerojatniji datum je 20. veljače u 15.30 sati**. (Potrebno još potvrditi)

Predsjednik Baranović je za sljedeću sjednicu predložio sljedeći dnevni red:

1. Akvakultura i problemi
2. Provedba operativnog programa

Zapisnik sastavila: Ana Klobučar